Το **Cruise Europa** είναι επιβατηγό/οχηματαγωγό πορθμείο, που αποτελεί τμήμα του στόλου της Grimaldi Lines. Με μήκος 225 μέτρα, πλάτος 31 μέτρα και χωρητικότητα 2.850 επιβατών και 250 οχημάτων, χωρητικότητα γκαράζ 3.000 γραμμικών μέτρων, είναι, μαζί με το αδερφό του πλοίο, Cruise Sardegna, το μεγαλύτερο επιβατηγό οχηματαγωγό πλοίο που λειτούργησε ποτέ εν Ελλάδι. Ναυπηγήθηκε το 2009 στα ναυπηγεία της Castellamare di Stabia στην Ιταλία για τις Μινωικές Γραμμές. Είναι αδελφό πλοίο του Cruise Sardegna, με το οποίο έχει την ίδια χωρητικότητα, ταχύτητα και όψεις, αλλά και με τα Cruise Roma και Cruise Barcelona, επίσης της Grimaldi Lines.

Χαρακτηριστικά
--------------

Ανοιχτό κατάστρωμα και φουσκωτές σωσίβιες σχεδίες (life rafts/*"βαρελάκια"*)
Το Cruise Europa χωράει μέχρι 2.850 επιβάτες και 250 οχήματα Ι.Χ. εκ των οποίων τα 185 είναι ρυμουλκούμενα, και φτάνει ταχύτητες μέχρι 27,5 κόμβους. Διαθέτει 413 καμπίνες, εξωτερικές, εσωτερικές, καθώς και σουίτες (Απλές και Junior), οι οποίες είναι εξοπλισμένες με κλιματισμό και λουτρό, ενώ μερικές φέρουν εξοπλισμό και για επιβάτες με μειωμένη κινητικότητα και κατοικίδια. Έχει μήκος 225 μέτρα, πλάτος 31 μέτρα, και ολική χωρητικότητα 55.000 τόνων. Τέλος, διαθέτει 542 ανακλινόμενα καθίσματα.

Ιστορικό
--------

### Προϊστορία και πρώτα χρόνια.

Το 2008, το μεγαλύτερο μέρος των μετοχών των Μινωικών γραμμών εξαγοράστηκε από τον όμιλο Grimaldi, ο οποίος αποφάσισε να ανανεώσει το στόλο της νέας του θυγατρικής εταιρείας στα δρομολόγια μεταξύ Ιταλίας και Ελλάδας. Στη συνέχεια παραγγέλθηκαν δύο μεγάλου μεγέθους πλοία από τα ναυπηγεία της Fincantieri στο Castellammare di Stabia, τα οποία είχαν σχεδιαστεί ως αδελφά πλοία των προϋπάρχοντων *Cruise Roma* και *Cruise Barcelona* που λειτουργούσαν υπό την Grimaldi Lines μεταξύ Ιταλίας και Ισπανίας. Το πλοίο ολοκληρώθηκε το 2009, όταν και δρομολογήθηκε στην γραμμή Πάτρα - Ηγουμενίτσα - Ανκόνα, την οποία εξυπηρετούσε μέχρι το 2021.

Από το 2012, εξυπηρετούσε και την Τεργέστη.

### Συμμετοχή στην διάσωση του Norman Atlantic

Κύριο λήμμα: MS Norman Atlantic
Στις 28 Δεκεμβρίου 2014, συμμετείχε στη διάσωση επιβατών και πληρώματος έπειτα από πυρκαγιά που ξέσπασε στο πλοίο Norman Atlantic. Έριξε συγκεκριμένα σωσίβιες λέμβους στην θάλασσα για τους ναυαγούς, αλλά δεν μπόρεσε να πλησιάσει το φλεγόμενο πλοίο λόγω των καιρικών συνθηκών, (Οι άνεμοι εκείνη την στιγμή έπνεαν περίπου 10 μποφόρ) ενώ οι ίδιες οι λέμβοι δεν κατάφεραν να ανέβουν στο πλοίο. Τελικά, κατάφερε να σώσει αρκετούς ναυαγούς και κατευθύνθηκε προς την Κέρκυρα και, κατόπιν, την Ηγουμενίτσα.

### Προσθήκη scrubbers και μεταφορά στην Grimaldi Lines

Το 2019, τοποθετήθηκαν scrubbers (πλυντρίδες ή συσκευές κατάλυσης) στην τσιμινιέρα (φουγάρο), με σκοπό την μείωση ρύπων σύμφωνα με την νέα νομοθεσία του Διεθνούς Οργανισμού Ναυσιπλοΐας (IMO). Η αλλαγή αυτή έγινε και σε άλλα πλοία της εταιρείας.

Τον Ιανουάριο του 2021, ανακοινώθηκε ότι το *Cruise Europa* και το αδελφό του πλοίο θα μεταφερθούν στο στόλο της Grimaldi Lines προκειμένου να ενισχυθούν τα δρομολόγια μεταξύ ηπειρωτικής Ιταλίας και Σαρδηνίας. Έτσι, το πλοίο εκτέλεσε το τελευταίο του δρομολόγιο για την Minoan Lines, βάφτηκε με τα χρώματα της Grimaldi Lines και δρομολογήθηκε μεταξύ Λιβόρνο και Όλμπια τον Φεβρουάριο του ιδίου έτους.

Διαδρομή
--------

Υπό τις Μινωικές Γραμμές, εξυπηρετούσε την γραμμή Πάτρα - Ηγουμενίτσα - Ανκόνα και τούμπαλιν.

Υπό την Grimaldi Lines, εξυπηρετεί την γραμμή Λιβόρνο - Όλμπια και τούμπαλιν.

Βραβεύσεις
----------

Το 2014, βραβεύτηκε από την ADAC (Γερμανική Λέσχη Αυτοκινητιστών) ως "Πολύ καλό", στα πλαίσια του προγράμματος EuroTest, το οποίο αφορούσε την ποιότητα των συστημάτων ασφαλείας 18 πλοίων που λειτουργούσαν στη Βόρεια Θάλασσα, τη Βαλτική Θάλασσα, τη Μεσόγειο και την Αδριατική.

Επικρίσεις
----------

Λόγω του ότι έφερε Ιταλική σημαία και απασχολούσε ως επί το πλείστο Ιταλικά και αλλοδαπά πληρώματα, το πλοίο είχε επικριθεί έντονα, από τις πρώτες κιόλας ημέρες λειτουργίας του. Το 2009, ο τότε γενικός γραμματέας της Πανελλήνιας Ναυτικής Ομοσπονδίας, Γιάννης Χαλάς, ζήτησε την παρέμβασή του Ιταλού ομολόγου του, Ρέμο Ντι Φιόρε, προκειμένου να απασχοληθούν όσο δυνατόν περισσότεροι Έλληνες, ενώ δήλωσε πως *"είναι ανάγκη διασφάλισης ίσων όρων ανταγωνισμού στη προκειμένη ενδοκοινοτική μεταφορά, ώστε να αποφευχθεί αθέμιτος ανταγωνισμός που είναι αποτέλεσμα social dumping"*. Στο πλοίο απασχολούνταν Ιταλοί, Ρουμάνοι και Βούλγαροι, αλλά απειροελάχιστοι Έλληνες ναυτικοί, σύμφωνα με επιστολή του Χαλά.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ε/Γ - Ο/Γ Cruise Europa** |

* Πληροφορίες του πλοίου στο minoan.it (Στα Ιταλικά)
* Πληροφορίες από το ναυπηγείο (Στα Αγγλικά)
* Θέση του πλοίου από AIS στο Marinetraffic.com

Αναφορές
--------

1. 1 2 3 4  ««Μπουρίνι» μέσω Αδριατικής για όλη την ελληνική ακτοπλοΐα - 28/9/2009 7:00:00 πμ». *web.archive.org*. 1 Οκτωβρίου 2009. Αρχειοθετήθηκε από το πρωτότυπο στις 1 Οκτωβρίου 2009. Ανακτήθηκε στις 25 Μαρτίου 2021. CS1 maint: Unfit url (link)
2. 1 2  «Grimaldi schiera le ammiraglie sulla rotta Livorno-Olbia». *themeditelegraph.com* (στα Ιταλικά). 30 Ιανουαρίου 2021. Ανακτήθηκε στις 27 Μαρτίου 2021.
3. 1 2  «I cruise ferry del Gruppo Grimaldi tra i più sicuri in Europa | Dream Blog Cruise Magazine» (στα Ιταλικά). 6 Αυγούστου 2014. Ανακτήθηκε στις 25 Μαρτίου 2021.
4. ↑  «Minoan Lines To Connect Trieste With Greece». *GTP Headlines* (στα Αγγλικά). 23 Οκτωβρίου 2012. Ανακτήθηκε στις 29 Μαρτίου 2021.
5. ↑  «Φωτογραφία: Το Norman Atlantic φλέγεται - Τουλάχιστον 328 κινδυνεύουν να πνιγούν». *ProtoThema*. 28 Δεκεμβρίου 2014. Ανακτήθηκε στις 25 Μαρτίου 2021.
6. ↑  «Ολοκληρώθηκε η επιχείρηση διάσωσης στο κατάστρωμα του Norman Atlantic». *ΤΑ ΝΕΑ*. 28 Δεκεμβρίου 2014. Ανακτήθηκε στις 25 Μαρτίου 2021.
7. ↑  «Μινωικές Γραμμές: Η μοναδική εταιρεία που...προνόησε!». *Cretalive*. Ανακτήθηκε στις 20 Φεβρουαρίου 2020.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Στόλος των Minoan Lines |
| --- |
|  |
| Σε λειτουργία | 

|  |  |
| --- | --- |
| Palace | 
*Europa* | Festos | Knossos | Kydon | Santorini | *Zeus* |
|  |
| Cruise | 
- |
|  |
| Εκτός σειράς | 
- |

 |
|  |
| Εκτός λειτουργίας | 

|  |  |
| --- | --- |
| Palace | 
Ariadne | Ariadne Ι | Europa | Ikarus | Knossos | Olympia | Pasiphae |
|  |
| Cruise | 
Europa | Olympia |
|  |
| Εκτός σειράς | 
Μίνως | Αριάδνη | Ζάκρος | Κνωσσός | Φαιστός | Ελ Γκρέκο | Αγία Γαλήνη | Δαίδαλος | Κινγκ Μίνως | Νίκος Καζαντζάκης | Ερωτόκριτος | Φαίδρα | Αρετούσα | Ίκαρος | Πασιφάη | Προμηθέας | Ωκεανός |
|  |
| 
Σύμφωνα με τον ιστότοπο faktaomfartyg.se (Στα Σουηδικά) |

 |

 |